L’UJI reprèn l’activitat al Paranimf després de Pasqua amb un variat programa de música, teatre, dansa i cinema



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2016/03/2q/programacio-paranimf/&url=/com/noticies/2016/03/2q/programacio-paranimf/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2016/03/2q/programacio-paranimf/&url=/com/noticies/2016/03/2q/programacio-paranimf/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2016/03/2q/programacio-paranimf/&url=/com/noticies/2016/03/2q/programacio-paranimf/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2016/03/2q/programacio-paranimf/&url=/com/noticies/2016/03/2q/programacio-paranimf/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## L’UJI reprèn l’activitat al Paranimf després de Pasqua amb un variat programa de música, teatre, dansa i cinema

23/03/2016 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![ programacio-paranimf marat-sade](/com/noticies/2016/03/2q/programacio-paranimf/marat-sade.jpg)](#)

La programació del Paranimf per als mesos d’abril a juny inclou un variat programa de música, teatre, dansa i cinema. El dia **8 d’abril** a partir de les 20 hores s’inicia l’activitat amb l’actuació de Niño de Elche, acompanyat per Darío del Moral al baix i sintetitzadors i Raúl Cantizano a les guitarres. *Voces del extremo* és el nou treball que recull textos de poetes contemporanis com ara Antonio Orihuela, Inma Luna, Bernardo Santos o Begoña Abad, dins de l’anomenada «poesia de la consciència».

El cicle de **Nou Cinema** inclou per a aquests mesos cinc projeccions. Els dies 9 i 10 abril s'emetrà «La academia de las musas», Giraldillo de Oro a la millor pel·lícula del Festival de Sevilla 2015; el 23 i 24 d’abril, «Mia madre», un drama dirigit i protagonitzat per l’italià Nanni Moretti. La tercera exhibició serà els dies 7 i 8 de maig amb «El abrazo de la serpiente», un film dramàtic i d’aventures colombià rodat en blanc i negre a la selva amazònica. Els dies 21 i 22 de maig es projectarà «Tribunal», un film premiat en el Festival de Venècia 2014, que narra els processos judicials a Narayan Kamble, un cantautor acusat del suïcidi d’un treballador per les seues lletres. L’última projecció del cicle serà «Hitchcock/Truffaut», els dies 4 i 5 de juny, un documental en què Kent Jones convida els millors directors del nostre temps a compartir els seus pensaments sobre Hitchcock.

La Companyia Marcos Vargas & Chloé Brûlé oferirà el divendres **15 d’abril** a partir de les 20 hores l’espectacle de flamenc contemporani «Libertino», una funció de dansa interpretada per Marco Vargas, Chloé Brûlé, Juan José Amador i Fernando Mansilla amb textos de Fernando Mansilla que parlen de llibertat.

**En pantalla gran**, el cicle de cinema dedicat a l’altre cinema espanyol, iniciarà les projeccions el 16 i 17 d’abril amb el documental «Costa da Morte»; el segon títol per al 30 d’abril i l’1 de maig serà «10.000 km», òpera prima de Carlos Marqués-Marcet. «Crumbs», un film de ciència-ficció coproduït per Espanya, Etiòpia i Finlàndia es projectarà el cap de setmana del 14 i 15 de maig. La quarta i última projecció serà «O futebol», de Sergio Oksman, la història d’una trobada o desacord entre un pare i un fill durant el Mundial de Brasil 2014.

El dijous **21 d’abril** la Big Band de l’UJI oferirà a partir de les 20 hores un concert en el qual es podrà gaudir d’estàndards de *jazz* arranjats per a la formació de big band on podrem escoltar com a solistes alguns membres de la banda. L’entrada és lliure fins a completar l’aforament. El divendres **22 d’abril**, a partir de les 20 hores, la Companhia do Chapitô interpreta de forma molt original el tradicional «Edipo», una tragicomèdia amb Jorge Cruz, Nádia Santos i Tiago Viegas. L’alumnat del segon semestre 2015/2016 del taller de vídeo «Trastorn visual» projectaran el dijous **28 d’abril** a partir de les 20 hores els curtmetratges de final de curs; l’entrada és lliure fins a completar l’aforament.

Coincidint amb el Dia Mundial de la Dansa i dins dels actes del XXV Aniversari de la creació de l’UJI, s’ ha programat per al **29 d’abril de 2016** a partir de les 20 hores l’espectacle «Només són dones», una obra de teatre multidisciplinari que parla sobre la doble repressió de les dones durant l’etapa de la Guerra Civil. Diversos personatges interpretats per una sola actriu, Míriam Iscla, que interactua amb la ballarina Sol Picó, en representació de totes les dones del món, l’actriu i cantant Carme Conesa, la veu de l’inconscient de qui mira des de fora.

Durant el mes de maig es realitzaran les actuacions de final de curs dels tallers de teatre i dansa universitaris. El divendres **6 de maig**, l’alumnat del curs d’iniciació al teatre interpretarà «La pausa». El dia **13 de maig** serà el torn de l’estudiantat del curs d’interpretació teatral que ha preparat l’obra «Un regal vingut de França». Per al **20 de maig** l’alumnat del taller d’escenes de pràctica teatral interpretarà l’obra «L’inspector general» i el **26 de maig**, l’estudiantat dels tallers de dansa oferirà l’espectacle coral «Desperta». Tots els espectacles s’iniciaran a les 20 hores i l’entrada serà lliure fins a completar l’aforament. A més a més, la companyia Improplana farà la final de la V Lliga d’Improvisació de Castelló al Paranimf divendres **27 de maig** a partir de les 20 hores amb la participació d’una vintena d’actors i actrius disposats a esprémer tota la seua creativitat per a improvisar les històries més delirants a partir dels títols proposats pel públic.

La programació del trimestre es tancarà amb l’espectacle «Marat-Sade» de la companyia Atalaya, el divendres **3 de juny** a les 20 hores, una dramatúrgia basada en el text de l’obra de Peter Weiss amb una vintena de temes interpretats en viu que confereixen al muntatge un aire de musical i sobreïx en la seua estructura la proposta de teatre dins del teatre, i l’actuació de final de curs de l’Orfeó de la Universitat Jaume I el dia **9 de juny** amb una combinació eclèctica de peces polifòniques on la música popular del món tindrà una presència destacada.

[Més informació i entrades](http://ujiapps.uji.es/cultura/paranimf/programacio/)

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00